પ્રતાપ પણ ધીમે ધીમે ભાનમાં આવ્યો, પરેશ આ જોઇને તરત જ એને બોલાવા લાગ્યો “પ્રતાપ…પ્રતાપ…પ્રતાપ…”; પ્રતાપ તરત જ બોલ્યો “અલ્યા તું બરાબર તો છ ન? તન તો પેલા એ માથામાં જોરથી લાકડાનું ખપાટિયું ફટકાર્યું ‘તું… હું તો બઉ ટેન્સનમાં આવી ગ્યોતો ” આ બધું સાંભળી પરેશ બોલ્યો કે બસ મને માથામાં દુખાય છે બાકી તો બધું બરાબર છે, તનેય વાગ્યું તો છે, તું મારી ચિંતા ના કરીશ પોતાનું ધ્યાન રાખને અને બંને હસવા લાગ્યા. પછી પરેશે તરત પૂછ્યું કે પણ તને ખબર છે કે આપડે ક્યાં છીએ અને કેવી રીતે આવ્યા? પ્રતાપ જવાબમાં ફક્ત એક જ નામ બોલ્યો “શરદ પસ્તીવાળો” અને આ સંભાળતાની સાથે પરેશ માટે બધું જ ક્લીઅર-કટ્ટ થઇ ગયું.